**Ludas Községi Önkormányzat Képviselő-testületének**

**4/2020. (I.24.) önkormányzati rendelete**

**Az önkormányzati képviselők tiszteletdíjáról és
költségtérítéséről**

Ludas Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében Magyarország helyi önkormányzatairól szóló 2011. évi CLXXXIX. törvény 35. §-ában meghatározott feladatkörében eljárva a következőket rendeli el:

**A rendelet hatálya**

1.§.

(1) Az önkormányzati rendelet hatálya az önkormányzati képviselőkre és a Szociális Bizottság elnökére terjed ki.

(2)   A rendelet hatálya nem terjed ki a polgármesterre és az alpolgármesterre.

**Tiszteletdíj**

2.§.

(1) A képviselő-testület az önkormányzati képviselők számára tiszteletdíjat állapít meg, melynek összege havi bruttó 38.650 Ft.

(2)  A Szociális Bizottság elnökét az önkormányzati képviselők számára megállapított tiszteletdíjon felül havi bruttó 8.000 Ft bizottsági elnöki tiszteletdíj illeti meg.

(3)  A képviselők tiszteletdíjának kifizetése utólag, minden hónap 10-ig, bankszámlára történő utalással történik.

(4) A tiszteletdíjra a személyi jövedelemadóról szóló 1995. évi CXVII. törvény rendelkezései az irányadók.

**Záró rendelkezések**

3.§.

A rendelet kihirdetését követő napon lép hatályba, hatályát veszti 18/2011. (IX. 29.) önkormányzati rendelet.

Ludas, 2020. január 23.

Vargáné Csengeri Mónika                                                                    Forgó Istvánné

         polgármester                                                                                      jegyző

Kihirdetve:

2020. január 24.

Forgó Istvánné

jegyző